«اوستاد هریسی» (موسی هریسینژاد) حیاتلا ابدیلیک وداعلاشدی
الیمیزه چاتان خبر اساسیندا، آذربایجان کلاسیک شعرینین دوامچیلاریندان اولان اجتماعی شخصیت، شاعر و تدقیقاتچی حاج موسی هریسینژاد «هریسی» بوگون خرداد آیینین ۲۳ی یاشادیغی تبریز شهرینده ۹۲ یاشیندایکن حیاتلا وداعلاشمیشدیر. اوستاد هریسی تانینمیش شاعر جناب «هریزلی»نین آتاسیدیر.
«ایشیق» – آذربایجان ادبیات و اینجه صنعت سایتی امکداشلاری بو ایتگینی آذربایجان ادبی اجتماعیاتینا، حؤرمتلی «هریسینژاد» عائیلهسینه و امکداشیمیز «هریزلی» جنابلارینا باش ساغلیغی وئریر و مرحومون خاطیرهسینی عزیزلهییریک.
«اوستاد هریسی»نین ایتگیسیایله باغلی مراسیملر:
تورپاغا تاپشیرما مراسیمی:
سهشنبه گونو ۲۵ خرداد
تبریز- وادیرحمت مزارلیغی- ساعت ۱۱
شام غریبان مراسیمی:
سهشنبه گونو ۲۵ خرداد
مسجد سالار- ساعت ۱۹_۱۷
خاطیره مراسیمی:
پنجشنبه گونو ۲۷ خرداد
مسجد طوبی- ساعت ۱۷:۳۰_۱۹:۳۰
وئرمهرم سنی/ موسی هریسی
آفاقی گر بها وئره لر، وئرمهرم سنی
“موسی” سانیب،عصا وئرهلر، وئرمهرم سنی
اولدوزلاری، یئری، فلکی، کهکشانلاری-
بی چون و بی چرا وئرهلر، وئرمهرم سنی
دیلدن دوشوب،بوغاز قوووشوب،جان وئرهن زامان
نوح عؤمروجه بقا وئرهلر، وئرمهرم سنی
دنیا ریاستین کی چکیر آرزیسین هامی،
شرقیله،غرب آرا، وئرهلر ، وئرمهرم سنی
سندن سورا هامی اگر عیسی نفس اولا-
بیمار اولام شفا وئرهلر، وئرمهرم سنی
کشف شهود،سیر سلوکیمده یول نشان،
با علم کیمیا وئرهلر وئرمهرم سنی
یورغون”هریسی”نین تالانان شن باهارینا
گر تازهدن صفا وئرهلر، وئرمهرم سنی
azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab pes_Arab azb_Arab pes_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab pes_Arab urd_Arab prs_Arab prs_Arab azb_Arab pes_Arab